《曝书》
宋代·王大受

岁月如流书似出，岂堪检点鬓毛斑。
贫忧消耗记持少，场屋羁毛展拓难。
事物无穷徒着眼，身心未了只长叹。
直须种种从头扫，扫到和书也不看。

作者简介：饶州乐平人，字宗可，一作仲可，号拙斋。王克明子。为叶适弟子。工诗，为人豪迈，颇自负。孝宗时，以吴琚奏为绍兴盐官。琚有调剂二宫之功，大受实与密谋。后为史弥远所忌，编置邵武。有《拙斋诗集》。